All Stars Buka Panggung

All Stars Buka Panggung merupakan sebuah pertandingan stagecom (komedi pentas) berkonsepkan rancangan realiti yang menampilkan nama-nama besar dalam industri lakonan yang dicabar untuk mencuba nasib dalam seni komedi improv.

Konsep / Format 
Keunikan program ini terletak pada formatnya di mana ia menguji dan mencabar pelakon terhebat tanah air untuk beraksi dalam babak komedi pentas yang penuh dengan elemen kejutan. 

Para peserta tidak diberikan sebarang pembayang berkenaan watak, situasi, & set sketsa disebalik tirai. Mereka akan mengetahui situasi tersebut disaat tirai dibuka dan ketika mereka melangkah masuk ke dalam set sketsa di pentas All Stars Buka Panggung.  

Para peserta juga perlu mengadaptasikan situasi yang diberikan dan membuat improvasi dialog mereka sendiri sambil berlakon tanpan bantuan sebarang skrip. 

Bersandarkan kepada tagline, ‘Katakan Tidak Kepada Skrip!’, penjurian bagi program ini adalah 100 peratus dari penonton yang boleh mengundi secara dalam talian. 

Untuk 5 minggu berturut-turut, barisan pelakon hebat ini akan berentap sesama mereka untuk merebut gelaran Juara Mingguan yang akan menerima sebuah trofi sebagai ganjaran. Juara Mingguan ini kemudiannya akan kembali di minggu keenam, iaitu minggu separuh akhir di mana mereka diperlukan untuk berentap sekali lagi demi memastikan kedudukan mereka di pentas akhir. Hanya 4 orang peserta sahaja bakal beraksi di pusingan kemuncak bagi merebut gelaran juara seterusnya membawa pulang wang tunai sebanyak RM 50,000 dan sebuah trofi.

Ringkasan Siri

Minggu 1 
 

Juara Mingguan - Dato' Aaron AzizPenerima Sumbangan - Hj. Abu Bakar Ahmad (Hj Tawil) (Pelakon)

Minggu 2 
 

Juara Mingguan - Datuk Rosyam NorPenerima Sumbangan - Wan Maimunah Binti Wan Abdul Aziz (Pelakon & Pelawak)

Minggu 3 
 

Juara Mingguan - Zul Huzaimy          Penerima Sumbangan - Wong Sip Nen (Pelakon)

Minggu 4 
 

Juara Mingguan - Rita RudainiPenerima Sumbangan -

Minggu 5
 

Juara Mingguan - Noorkhiriah            Penerima Sumbangan -

Minggu 6 (Separuh Akhir)  

All Stars Tersingkir - Datuk Rosyam Nor

Minggu 7 (Akhir)
 

Juara (RM 50 000 dan trofi) - Zul HuzaimyNaib Juara (RM 25 000 dan trofi) - NoorkhiriahTempat Ketiga (RM 10 000 dan trofi) - Rita RudainiTempat Keempat (RM 5000 dan trofi) - Dato' Aaron Aziz

Trivia 
 Pada setiap minggu, peserta dikehendaki menyediakan satu lagu pilihan mereka untuk diselitkan dalam persembahan sketsa. Namun begitu, lagu tersebut akan dimainkan secara rawak pada bila-bila masa tanpa memberi sebarang klu pada peserta, dan sekali lagi mereka diuji untuk menyesuaikan situasi sketsa dengan lagu tersebut. 
Pada setiap persembahan akan terselit beberapa pelakon undangan atau All Legends yang turut terdiri daripada barisan selebriti popular tanah air sebagai plot twister di set sketsa tersebut. Identiti mereka akan dirahsiakan sehingga tirai set sketsa itu dibuka. 
Juga pada setiap minggu, All Stars Buka Panggung menerusi Juara Mingguan akan menyalurkan sumbangan sebanyak RM 4,000 kepada pelakon tanah air yang telah banyak berbakti kepada industri seni tanah air, tetapi kini memerlukan bantuan, dengan kerjasama Persatuan Seniman Negara.

Rujukan

Pautan Luar